હવે અહમ પ્રશ્ન એ છે કે આમ આદમી પાર્ટી દ્વારા અરુણ જેટલી સામે ડીડીસીએમાં ગોટાળાના જે આક્ષેપ કરવામાં આવ્યા છે અને તેમના પગલે ભાજપના જ સાંસદ કીર્તિ આઝાદે જે આક્ષેપો કર્યા છે તેમાં સત્ય કેટલું છે? ભાજપનું કહેવું છે કે જ્યારે પ્રથમ વાર આ આક્ષેપો થયા હતા ત્યારે યુપીએ સરકારનું શાસન હતું અને યુપીએ સરકારે કેન્દ્રીય એજન્સી દ્વારા તપાસ કરાવી હતી અને આ એજન્સી એવા નિષ્કર્ષ પર પહોંચી હતી કે ડીડીસીએમાં કોઇ ગોટાળા થયા નથી તો પ્રશ્ન એ છે કે શું કેજરીવાલે પોતાના જ ભ્રષ્ટાચારી અધિકારી રાજેન્દ્રકુમારને બચાવવા માટે જ આ દાવ ખેલ્યો છે? આ બાબતે ખરેખર સત્ય બહાર આવવું જોઇએ કે જેથી દૂધનું દૂધ અને પાણીનું પાણી થઇ જાય.